Bukan Sekadar Lafaz (musim 1)

Musim pertama Bukan Sekadar Lafaz memulakan tayangan perdana di Slot Akasia TV3 bermula pada 17 Oktober 2023 hingga 13 November 2023 menggantikan Luruhnya Bunga Cinta dan digantikan oleh I Love You, Stupid.

 Sinopsis 
Syikin (Wanna Ali) adalah seorang pelatih yang baru bekerja di sebuah kafe yang terkenal. Semasa bekerja, dia bertemu dengan sahabat lamanya dari sekolah bernama Hud (Alif Satar) yang bertugas sebagai supervisor kepada Syikin di kafe tersebut. Kenangan lama yang terpahat pada zaman sekolah dahulu membangkitkan semula perasaan cinta yang terpendam di dalam hati Hud. Namun, Syikin kini bersama dengan seorang doktor bernama Dr Firman (Malek Mccrone).

Hubungannya bersama Dr Firman sangat dicemburui oleh adik tirinya Aein (Yuna Rahim), yang menaruh hati kepada Dr Firman. Perasaan cemburu ini membuatkan Aein menyusun rancangan jahat untuk merosakkan hidup Syikin. Syikin terpedaya dengan helah Aein yang mengakibatkan kehamilan. Akibat sangkaan tersebut, Tuan Zaman (Ahmad Idham) berang dan memaksa Syikin untuk berkahwin dengan Dr Firman untuk mengelakkan fitnah terhadap keluarga mereka. 

Dr Firman rasa seolah dirinya dipermainkan lalu menolak permintaan Tuan Zaman. Menyedari situasi yang dialami Syikin, Hud kemudian menawarkan dirinya untuk berkahwin dengan Syikin untuk menyelamatkan maruah mereka sekeluarga.

Pelakon

Pelakon utama
 Alif Satar sebagai Hud @ Hudzaifah
 Wanna Ali sebagai Syikin @ Asyikin Zaman
 Yuna Rahim sebagai Aein
 Malek Mccrone sebagai Firman
 Mia Nasir sebagai Lufya
 Ahmad Idham sebagai Tuan Zaman
 Kuza Muzani sebagai Puan Mahani

Pelakon pembantu
 Datin Fadilah Mansor sebagai Nenek Maryam 
 Watie Sadali sebagai Huda
 Azhar Amir sebagai Razlan
 Wanns Ahmad sebagai Khalid
 Razzuan Rosli sebagai Wafi
 Maya Jaafar sebagai Lia
 Shyrim Husni sebagai Rostam
 Naim Radzali sebagai Arif
 Nurul Shafiqah Shamsul Kahar sebagai Fina
 Rozminy Ghazy sebagai Puan Ida
 Ahmad Nazri b. Mokhtar sebagai Tan Sri Abbas